Drakas Smirdžius

Drakas Smirdžius (; g. 1980 m.) – Hario Poterio serijų veikėjas, Hario Poterio, Ronio Vizlio, Hermionos Įkyrėlės ir kitų negrynakraujų priešas.

Drakas Smirdžius gimė 1980 metais Mirties valgytojui Lucijui Smirdžiui ir Narcizai Smirdžiuvienei. Kai jis pradėjo lankyti Hogvartsą, sutiko Harį Poterį ir siūlė būti jo draugu, bet Haris nesutiko, nes draugavo su kraujo išdaviku Roniu Vizliu ir ne gryno kraujo mergaite Hermiona Įkyrėle, taigi Drakas pradėjo šaipytis iš visų trijų. Drakas buvo paskirtas į Klastūnyną ir susidraugavo su Niurzga ir Gyliu – Mirties valgytojų sūnumis Klastuoliais. Severas Sneipas buvo jo mėgstamiausias mokytojas, nes atiminėdavo taškus iš Grifų Gūžtos ir taip pat nemėgo Hario. Antroje knygoje, Drakas Smirdžius tapo Klastunyno komandos gaudytoju. Trečioje knygoje, Drakas buvo sužalotas Kietasprandžio ir už tai jo tėvas padavė Hogvartso magiškųjų gyvūnų priežiūros mokytoją Hagridą į teismą. Penktoje knygoje, Smirdžius prisijungė prie Inkvizitorės būrio ir pradėjo sekioti slaptają Dumbldoro kariauną. Tais pačiais metais, Drakas tapo Prefektu ir atiminėjo taškus iš jam antipatiją keliančių mokinių (dažniausiai iš Hario).

Šeštoje knygoje, Smirdžius tapo Mirties valgytoju ir turėjo atlikti Voldemorto užduotį – nužudyti Dumbldorą. Jo motina Narciza, nujautusi kad tai Voldemorto kerštas prieš jos vyrą Liucijų, paprašė Sneipo prižiūrėti jos sūnų. Drakas užbūrė vėrinį, kurį gavo Keitė Varpelis. Jis taip pat užbūrė Madam Rozemertą Valdomaisiais Kerais. Knygos pabaigoje, Drakas nuvedė visus Mirties valgytojus į Hogvartsą, kur jie pradėjo kovą. Nors Drakas norėjo nužudyti nusilpusį Dumbldorą, to padaryti visgi neįstengė. Tada, Sneipas nužudė Dumbldorą ir visi Mirties valgytojai pabėgo. Paskutinėje knygoje, Drakas nenoromis išliko Mirties valgytoju.

Nepaisant didelių Hario bei Drako Smirdžiaus nesutarimų, septintoje dalyje Haris du kartus išgelbėjo Draką iš mirties nagų.

Literatūriniai veikėjai